ອົງການສະຫະປະຊາຊາດ ລໍຖ້າການກັບຄືນມາພົວພັນກັບອົງການຈັດຕັ້ງຂອງໂລກ ຂອງທ່ານໄບເດັນ
ບໍ່ວ່າ ຈະກັບເຂົ້າຮ່ວມ ຂໍ້ຕົກລົງນິວເຄລຍອີຣ່ານ ຄືນອີກຫຼືບໍ່ນັ້ນ ຈະເປັນການທົດສອບລັດຖະບານຊຸດໃໝ່ ຢ່າງໄວວາ.
ຢູ່ອົງການສະຫະປະຊາຊາດ 4 ປີ ຫຼັງຈາກມີການນໍາໃຊ້ນະໂຍບາຍ “ອາເມຣິກາມາກ່ອນ” ຂອງປະທານາທິບໍດີທຣໍາ ຊຶ່ງໃນບາງຄັ້ງບາງຄາວແມ່ນໝາຍເຖິງ “ອາເມຣິກາແຕ່ພຽງຜູ້ດຽວນັ້ນ ” ທ່ານໂຈ ໄບເດັນ ປະທານາທີບໍດີທີ່ຖືກເລືອກໃໝ່ ກ່າວວ່າ ລັດຖະບານຂອງທ່ານ ຈະຢືນຢັນຄືນອີກຄັ້ງນຶ່ງເຖິງບົດບາດ ທີ່ເປັນປະຫວັດສາດ ຂອງປະເທດ ໃນຖານະຜູ້ນຳລະດັບໂລກ ນັກຂ່າວວີໂອເອ ມາຣກາເຣັຕ ເບີເຊຍ ລາຍງານວ່າ ຄວາມຄາດຫວັງຢູ່ທີ່ອົງການສະຫະປະຊາຊາດ ແມ່ນສູງ ທີ່ວ່າ ສະຫະລັດ ຈະຄືນມາປະສານງານພົວພັນກັບອົງການຈັດຕັ້ງຂອງໂລກອີກ ດັ່ງ ໄຊຈະເລີນສຸກ ຈະນຳເອົາລາຍລະອຽດມາ ສະເໜີທ່ານ ໃນອັນດັບຕໍ່ໄປ ໃນເວລາທີ່ທ່ານ ໄດ້ນຳສະເໜີ ບັນດາເຈົ້າໜ້າທີ່ລະດັບສູງ ດ້ານຄວາມໝັ້ນຄົງແຫ່ງຊາດແລະດ້ານນະໂຍບາຍການຕ່າງປະເທດ ເມື່ອເດືອນແລ້ວນີ້ ປະທານາທິບໍດີ ທີ່ຖືກເລືອກໃໝ່ ທ່ານໂຈ ໄບເດັນ ໄດ້ກ່າວວ່າ ພວກເພິ່ນທັງສອງສະທ້ອນໃຫ້ເຫັນວ່າ “ອາເມຣິກາກັບຄືນມາອີກ ” ທ່ານໄບເດັນກ່າວວ່າ “ພ້ອມແລ້ວທີ່ຈະນຳພາໂລກ ບໍ່ຖອຍໜີໄປຈາກມັນ ພ້ອມ ແລ້ວທີ່ຈະປະເຊີນກັບພວກຝ່າຍປໍລະປັກຂອງພວກເຮົາ ບໍ່ປະຕິເສດຕໍ່ບັນດາພັນ ທະມິດຂອງພວກເຮົາ ແລະພ້ອມແລ້ວ ທີ່ຈະຢືນຢັດເພື່ອຫຼັກຄຸນຄ່າ ຂອງພວກເຮົາ ” ຢູ່ທີ່ອົງການສະຫະປະຊາຊາດ ລັດຖະບານທ່ານທຣຳ ໄດ້ຕັດທຶນອຸດໜຸນໂຄງ ການຕ່າງໆຫຼາຍຮ້ອຍລ້ານໂດລາ ທີ່ລວມທັງພາລະກິດຂອງໜ່ວຍຮັກສາສັນຕິ ພາບ ພວກອົບພະຍົບຊາວປາແລັສໄຕນ໌ ແລະສຸຂະພາບດ້ານການສືບພັນຂອງພວກແມ່ຍິງ ນອກນັ້ນ ຍັງໄດ້ຖອນໂຕອອກຈາກອົງການຕ່າງໆຂອງສະຫະປະ ຊາຊາດ ເຊັ່ນວ່າ ອົງການອະນາໄມໂລກ ຫຼື WHO ແລະຢຸດເຊົາປະຕິບັດຂໍ້ຕົກລົງທີ່ສຳຄັນໆກ່ຽວກັບເລື້ອງດິນຟ້າອາກາດ ທ່ານໄບເດັນ ອາດໄດ້ຮັບການສະໜັບສະໜຸນຈາກນາໆຊາດບາງສ່ວນທີ່ມີເຈດ ຕະນາດີ ໂດຍຍົກເລີກນະໂຍບາຍບາງສ່ວນຂອງທ່ານທຣຳ ຢ່າງວ່ອງໄວ ບັນດານັກຊ່ຽວຊານ ກ່າວວ່າ ເລຂາທິການໃຫຍ່ສະຫະປະຊາຊາດ ທ່ານແອນໂທນີໂອ ກູເຕເຣັສ ທີທ່າທາງວ່າ ຈະມີອິດສະຫຼະພາບຫຼາຍຂຶ້ນໃນການເຄື່ອນ ໄຫວ ກັບລັດຖະບານຊຸດໃໝ່ຂອງສະຫະລັດ ທ່ານຣິຊາຣ໌ດ ໂກວານ ຜູ້ອຳນວຍການຂອງສະຫະປະຊາຊາດ ຈາກກຸ່ມວິກິດການສາກົນ ຫຼື International Crisis Group ກ່າວຜ່ານທາງສໄກ້ປ໌ ວ່າ “ຂ້າພະເຈົ້າຄິດວ່າ ພວກເຮົາຈະເຫັນທ່ານກູເຕເຣັສ ວາງແຜນທີ່ທະເຍີທະຍານສົມຄວນບາງຢ່າງໃນປີໜ້ານີ້ ກ່ຽວກັບວິທີຕໍ່ສູ້ກັບການປ່ຽນແປງຂອງດິນຟ້າອາ ກາດ ແລະວິທີຕໍ່ສູ້ກັບຄວາມບໍ່ສະເໝີພາບ ໃນຄວາມຮູ້ສຶກແລ້ວ ເພາະວ່າ ທ່ານໄດ້ຖືກປົດປ່ອຍ ເພື່ອສົ່ງເສີມແນວຄິດທີ່ທະເຍີທະຍານຕ່າງໆສຳລັບການຮ່ວມມືຂອງນານາຊາດ ຫຼັງຈາກຊ່ວງໄລຍະນຶ່ງ ຊຶ່ງທ່ານຕ້ອງໄດ້ລະມັດລະວັງຢ່າງຍິ່ງເພື່ອຫລີກເວັ້ນການຂັດໃຈທ່ານທຣຳ ” ຜູ້ທີ່ທ່ານໄບເດັນ ໄດ້ສະເໜີຊື່ ໃຫ້ເປັນເອກອັກຄະລັດຖະທູດປະຈຳອົງການສະ ຫະປະຊາຊາດ ແລະສະມາຊິກຂອງຄະນະລັດຖະບານຂອງທ່ານ ກໍແມ່ນນັກການທູດອາຊີບ ທ່ານນາງ ລິນດາ ທອມມັສ-ກຣີນຟີລດ໌ ທ່ານນາງ ທອມມັສ ກຣີນຟີລດ໌ ຜູ້ຖືກສະເໜີຊື່ໃຫ້ເປັນເອກອັກຄະລັດຖະທູດປະຈຳ ສະຫະປະຊາຊາດ ກ່າວວ່າ “ອາເມຣິກາກັບຄືນມາແລ້ວ ພາຄີຫຼາຍຝ່າຍກັບຄືນມາແລ້ວ ການທູດກັບຄືນມາແລ້ວ ” ບັນດານັກການທູດ ໄດ້ສະແດງຄວາມຍິນດີຢ່າງເປີດເຜີຍ ແລະແບບສ່ວນຕົວ ຕໍ່ການສະເໜີຊື່ທ່ານນາງທອມມັສ-ກຣີນຟີລດ໌ ທ່ານເຈີຣີ ແມັດຈີລາ ເອກອັກຄະລັດຖະທູດປະຈຳສະຫະປະຊາຊາດຈາກອາຟຣິກາໃຕ້ ກ່າວວ່າ “ພວກເຮົາຄິດວ່າ ທ່ານນາງຈະນຳເອົາປະສົບການທີ່ຫຼາກຫຼາຍ ມາສູ່ອົງການ ຊຶ່ງຕະຫຼອດໄລຍະສາມທົດສະວັດຂອງການທູດ ແລະອັນນັ້ນເປັນ ສິ່ງທີ່ພວກເຮົາຕ້ອງການດຽວນີ້ ບັດນີ້ ພວກເຮົາຕ້ອງການທັກສະດ້ານການທູດ ວຸດທິພາວະ ແລະໂດຍຮັບຮູ້ວ່າ ພວກເຮົາມີເຫດຜົນເໝືອນກັນ ພວກເຮົາໝົດທຸກຄົນ ” ລິ້ງຄຳຕອບສຸດທ້າຍຂອງທ່ານເຈີຣີ ແມັດຈີລາ: ບໍ່ວ່າ ຈະເຂົ້າຮ່ວມກັບຂໍ້ຕົກລົງນິວເຄລຍອີຣ່ານ ຄືນອີກຫຼືບໍ່ນັ້ນ ຈະເປັນການທົດສອບລັດຖະບານຊຸດໃໝ່ ຢ່າງໄວວາ ທ່ານນາງຣານດາ ສລິມ ເຈົ້າໜ້າທີ່ອະວຸໂສ ປະຈຳສະຖາບັນຕາເວັນອອກກາງ ກ່າວຜ່ານທາງສໄກ້ປ໌ ວ່າ “ທ່ານປະທານາທິບໍດີທີ່ຖືກເລືອກໃໝ່ ຮັບຮູ້ວ່າ ອັນນີ້ຈະເປັນເສັ້ນທາງທີ່ຫຍຸ້ງຍາກຕໍ່ໄປໜ້າ…ຖ້າຫາກອີຣ່ານແມ່ນຕ້ອງປະຕິບັດຕາມ ຂໍ້ຕົກລົງປີ 2015 ຢ່າງເຂັ້ມງວດ ຕໍ່ຈາກນັ້ນ ສະຫະລັດກໍຈະເຂົ້າຮ່ວມຂໍ້ຕົກລົງ ຄືນອີກ ພຽງແຕ່ວ່າເປັນການເລີ້ມຕົ້ນຂອງການເຈລະຈາທີ່ຈະຕິດຕາມມາ ແລະອັນນັ້ນ ເປັນບ່ອນທີ່ຄວາມຫຍຸ້ງຍາກ ແມ່ນຈະເຂົ້າມາ ” ທີ່ອົງການສະຫະປະຊາຊາດ ຈີນພວມທຳການເຄື່ອນໄຫວເພື່ອຂະຫຍາຍອິດທິພົນຂອງຕົນ ໃນຂະນະທີ່ລັດຖະບານທ່ານທຣຳຖອຍກັບຄືນຢູ່ນັ້ນ ທ່ານຣິຊາຣ໌ດ ໂກວານ ກ່າວວ່າ “ທ່ານໄບເດັນ ຂ້າພະເຈົ້າຄິດວ່າ ແມ່ນຕ້ອງ ການທີ່ຈະຈຳກັດອິດທິພົນຂອງຈີນ ແຕ່ຈະບໍ່ຮູ້ຈັກວ່າ ໃນບາງດ້ານແລ້ວ ມັນຈຳ ເປັນທີ່ຈະຕ້ອງໄດ້ເຮັດວຽກຮ່ວມກັບປັກກິ່ງ ” ທັງພັນທະມິດ ແລະຄູ່ປໍລະປັກທ ຕ່າງກໍມີຄວາມກະຕືລືລົ້ນທີ່ຈະເຫັນວິທີທີ່ທ່ານໄບເດັນ ແລະທູດປະຈຳສະຫະປະຊາຊາດຂອງທ່ານ ຈະຕີຄວາມໝາຍການນຳ ພາໃໝ່ຂອງສະຫະລັດ ຢູ່ທີ່ອົງການສະຫະປະຊາດ ອັນນີ້ແນວໃດ (President-elect Joe Biden) (Richard Gowan, UN Director, International Crisis Group) Biden’s nominee to be U N Ambassador and member of his Cabinet is career diplomat Linda Thomas-Greenfield (Linda Thomas Greenfield, U N Ambassador nominee) (Jerry Matjila, South African Ambassador to the UN) (Randa Slim, Senior Fellow, Middle East Institute) (Richard Gowan, UN Director, International Crisis Group)